text: Thorleif blev fejret
  05 juli 2013 kl. 09.45
  Thorleif har været en fast figur i Sønderborg revyen i 30 år. I aftes blev han fejret.
  Da revydirektør Leif Maibom skabte og spillede Thorleif for 30 år siden, var det kun meningen, at han skulle være med et år.
  Men Leif Maibom fandt ud af, at der var så mange muligheder i den ikke for kloge, naive fynbo med moderbindingerne, at Thorleif også var med det følgende år ? og det følgende ? og det følgende ? og nu er der altså gået 30 år.
  Det blev fejret i aftes, både af revyholdet på scenen, som overraskede Leif Maibom - efter forestillingen af kollegaer, familie og venner.
  